#

#

# Žiadosť o zmenu povolenia prevádzky „UGL, DAM, DAMMAG, AdBlue“ podľa zákona

# o Integrovanej prevencii a kontrole znečisťovania životného prostredia

("Riešenie emisií z FCH na UGL")

## A) Údaje identifikujúce prevádzkovateľa

***A.1***

***Obchodné meno***

Duslo, a.s.

***A.2***

***Právna forma***

akciová spoločnosť

***A.3***

***Sídlo***

Duslo, a.s., Administratívna budova, ev. č. 1236, Šaľa, 927 03

***A.4***

***Adresa pre doručovanie pošty***

Duslo, a.s.

Administratívna budova, ev. č. 1236

927 03 Šaľa

***A.5***

***Štatutárny zástupca a jeho funkcia***

Ing. Petr Cingr – predseda predstavenstva

Ing. Petr Bláha – podpredseda predstavenstva

Ing. Roman Protuš – člen predstavenstva

Členovia predstavenstva konajú v mene spoločnosti tým spôsobom, že dvaja členovia predstavenstva, z ktorých aspoň jeden je predsedom alebo podpredsedom predstavenstva, konajú spoločne.

***A.6***

***Splnomocnená kontaktná osoba***

Ing. Jozef Mako – vedúci odboru ŽP a ochrany zdravia

telefónny kontakt: 031/775 4328

e-mail: jozef.mako@duslo.sk

***A.7***

***IČO***

35 826 487

***A.8***

***Kód OKEČ (NACE)***

24.15 – Výroba priemyselných hnojív a dusíkatých zlúčenín

***A.9***

***NOSE-P***

105.09 – Výroba anorganických chemických látok alebo NPK hnojív

B) **Typ žiadosti**

***B.1***

***Druh žiadosti***

zmena vydaného integrovaného povolenia

- pre prevádzku UGL, DAM, DAMMAG, AdBlue boli vydané nasledovné integrované povolenia, ktorými bolo povolené vykonávanie činnosti v prevádzke:

1. IP 0 – č. 4509-34314/2007/Goc/370210505, zo dňa 23.10.2007

2. IP Z1-SP – č. 2547-15801/2010/Goc,Šim/370210505/Z1-SP, zo dňa 24.05.2010

3. IP Z2 – č. 1097-16911/2009/Goc/370210505/Z2, zo dňa 21.05.2009

4. IP Z3 – č. 4275-18418/2009/Šim/370210505/Z3, zo dňa 03.06.2009

5. IP Z6 – č. 7333-39356/2009/Raf/370210505/Z6, zo dňa 03.12.2009

6. IP Z5-SP – č. 1022-23690/2010/Goc,Poj/370210505/Z5-SP, zo dňa 09.08.2010

7. IP Z4-SP – č. 1096-33986/2010/Goc,Poj/370210505/Z4-SP, zo dňa 19.11.2010

8. IP Z7-SP –č. 884-4606/2011/Poj/370210505/Z7-SP, zo dňa 14.02.2011

9. IP Z10 – č. 3831-11369/2011/Goc/370210505/Z10, zo dňa 13.04.2011

10. IP Z9 – č. 3558-17114/2011/Goc/370210505/Z9, zo dňa 09.06.2011

11. IP Z8 – č. 246-19241/2011/Goc/370210505/Z8, zo dňa 30.06.2011

12. IP – SkP-Z7 – č. 6280-20636/2011/Poj/370210505, zo dňa 14.07.2011

13. IP-Z11, č. 4559-21062/2011/Goc/370210505/Z11, zo dňa 20.07.2011

14. IP – SkP-Z7, č. 426-794/2012/Poj/370210505/SkP-Z7, zo dňa 13.01.2012

15. IP – KR-Z7, č. 5727-19009/2012/Poj/370210505/KR-Z7, zo dňa 06.07.2012

16. IP Z13 - č. 5419-23888/2012/Šim/370210505/Z13, zo dňa 30.08.2012

17. IP Z14 – č. 7706-30478/2012/Šim/370210505/Z14, zo dňa 29.10.2012

18. IP Z15-SP – č. 4295-28079/2013/Poj/370210505/Z15-SP, zo dňa 21.10.2013

19. IP Z16 – č. 5890-30118/2013/Goc/37021050/Z16, zo dňa 08.11.2013

20. IP Z17-SP – č. 983-4514/2014/Jur/370210505/Z17-SP, zo dňa 11.02.2014

21. IP Z18-SP – č. 953-8552/2014/Poj/370210505/Z18-SP, zo dňa 18.03.2014

22. IP Z19-SP, Z20-SkP – č. 561,358-9981/2014/Hli,Jak/370210505/Z19-SP,Z20-SkP, zo dňa

 07.04.2014

23. IP Z21 – č. 3125-15851/2014/Máň/370210505/Z21, zo dňa 29.05.2014

***B.2***

***Zoznam súhlasov a povolení, o ktoré sa v rámci zmeny integrovaného povolenia žiada***

1/ v oblasti ochrany ovzdušia – podľa § 3 ods. 3 písm. a) bod 1. zákona č. 39/2013 Z.z. o IPKZ – udelenie súhlasu na vydanie rozhodnutia o povolenie zmeny stavby veľkého zdroja znečisťovania ovzdušia

2/ v oblasti ochrany ovzdušia – podľa § 3 ods. 3 písm. a) bod 8. zákona č. 39/2013 Z.z. o IPKZ – určenie emisných limitov a technických požiadaviek a podmienok prevádzkovania

3/ podľa § 3 ods. 4 zákona č. 39/2013 Z.z. o IPKZ – vydanie stavebného povolenia

***B.3***

***Údaje o spracovateľovi žiadosti***

prevádzkovateľ

***B.4***

***Zoznam prebiehajúcich konaní o udelenie iných súhlasov a povolení súvisiacich s danou prevádzkou***

1/ predĺženie doby dokončenia stavby „Riešenie skladovania SA pre DASA Duslo, a.s. Šaľa“ podľa § 3 ods. 4 zákona č. 39/2013 Z.z. o IPKZ

## Údaje o prevádzke a jej umiestnení

***C.1***

***Názov prevádzky***

UGL, DAM, DAMMAG, AdBlue

***Variabilný symbol pridelený SIŽP***

370210505

***C.2***

***Adresa prevádzky***

Duslo, a.s.

Administratívna budova, ev. č. 1236

927 03 Šaľa

***C.3***

***Povoľovaná činnosť podľa prílohy č. 1 zákona č. 39/2013 Z.z. o IPKZ a súvisiace činnosti***

4.3 Výroba hnojív založených na báze fosforu, dusíka alebo draslíka – jednoduché alebo zložené hnojivá

***C.4***

***Projektovaná kapacita a ročný fond pracovnej doby***

- bez zmeny

***C.5***

***Spôsob prevádzkovania***

stála výroba jedného druhu výrobku - bez zmeny

Granulované hnojivá vyrobené v prevádzke UGL (obj. 32-19) sa v súčasnosti chladia vzduchom vo fluidnom chladiči. Vzduch je nasávaný ventilátorom z okolia a po prechode fluidným chladičom je odfukovaný do atmosféry. Obsahuje prašný podiel z chladenia hnojív.

Priemerné hodnoty z nameraných emisií TZL v tomto vzduchu sú pod hodnotou emisného limitu pre TZL v odpadovom plyne, t.j. menej ako 75 mg/m3. Avšak od 01.01.2016 budú platiť prísnejšie emisné limity pre vypúšťanie TZL do atmosféry pri výrobe hnojív, t.j. 50 mg/m3. Okrem toho je v súčasnosti najmä v letných mesiacoch problematické, dosiahnuť teplotu vychladeného hnojiva na úroveň max. +40°C.

Preto cieľom stavby „Riešenie emisií z fluidného chladiča na UGL“ je vytvoriť taký prevádzkový stav, že budú dodržané nové emisné limity TZL, a zároveň bude zabezpečené dostatočne intenzívne chladenie hnojív tak, aby nebola prekračovaná maximálna teplota +40°C. Doterajší spôsob chladenia hnojiva sa nahradí novým, ktorý bude tvoriť kontaktný doskový chladič (poz. č. E301) s 2 chladiacimi modulmi, kde sa reguláciou teploty chladiacej kvapaliny nastaví zodpovedajúci režim chladenia. Výhodou bude nižšia energetická náročnosť navrhovanej technológie, úspora na množstve chladiacej vody, nebude nutná inštalácia vzduchového ventilátora s veľkým výkonom, ani inštalácia pračky, ktorá by zneškodňovala TZL zo vzduchu. Kontaktný doskový chladič (KDCH) produkuje vďaka odlišnému spôsobu chladenia produktu minimálne emisie. Množstvo odpadového vzduchu z činnosti KDCH je cca 6000 m3/h. Toto množstvo sa bude dať spracovať v pračke Pratt-Daniel (prietok je cca 120 000 m3/h). Eliminuje sa tak jeden zdroj znečisťovania ovzdušia TZL, č. 1.15.3.

***C.6***

***Stručný popis lokality prevádzky***

Stavba bude umiestnená v bloku 32, v existujúcom objekte č. 32-19 *Výrobňa UGL*, ktorý sa nachádza približne v strede oplotenej časti územia areálu Duslo, vpravo od cesty 1-1 (v smere od hlavnej brány). Vedľa objektu 32-19 bude vybudovaný nový objekt 32-19.1 *Výroba UGL – chladenie hnojív*, jednotlivé technologické uzly výroby granulovaných hnojív (okrem chladenia) zostanú v objekte 32-19.

S trvalým ani dočasným záberom poľnohospodárskeho ani lesného pôdneho fondu neuvažuje. Na vytýčených plochách pre stavbu sa vysoká ani nízka zeleň nenachádza. Územie, na ktorom sa uvažuje s novou výstavbou, nespadá do územia chráneného zákonom o ochrane prírody a krajiny, a teda výstavbou nebudú dotknuté žiadne kategórie chránených území.

***C.7***

***Parcelné čísla pozemkov prevádzky*** (ktorých sa dotýka povoľovaná zmena)

katastrálne územie: Močenok

6040/426 - obj. 32-19

6040/1

***C.8***

***Stručný popis prevádzky*** (súvisiaci s uvažovanou stavbou)

Univerzálna granulačná linka (UGL) slúži na výrobu jedno- a viaczložkových priemyselných hnojív, a to kombinovaných hnojív typu N-P-K resp. N-P, liadku amónneho LAD a dusíkato-síranového hnojiva DASA a DASAMAG. Výroba pozostáva z nasledovných technologických uzlov:

* zmiešavanie surovín
* granulácia (príprava vlhkého granulátu)
* sušenie vlhkého granulátu
* triedenie
* drvenie
* chladenie
* povrchová úprava

Predmetom riešenia je technologický uzol chladenia hnojív. Granulované hnojivá sa v súčasnosti chladia vzduchom vo fluidnom chladiči. Vzduch je nasávaný ventilátorom z okolia a po prechode fluidným chladičom je odfukovaný do atmosféry. Obsahuje prašný podiel z chladenia hnojív. Hnojivo vystupujúce z triedičov 27a,b má teplotu v rozmedzí +80°C až +110°C v závislosti od typu hnojiva a vonkajších podmienok. Požadovaná teplota hnojiva pred finálnou povrchovou úpravou a expedovaním je max. +40°C.

Zámerom je namiesto existujúceho fluidného chladiča 43 inštalovať kontaktný doskový chladič (KDCH) (nové poz. č. E301). Jeho projektovaná kapacita je 70 000 kg/h. Chladenie hnojiva v ňom prebieha na princípe protiprúdneho výmenníka tepla. Tvoria ho vstupná násypka, 4 samostatné sekcie s teplovýmennými doskami a výsypka. Zhora dolu padá hnojivo, postupne prechádza jednotlivými sekciami a ochladzuje sa tak, že tepelná kapacita hnojiva sa postupne odovzdáva chladiacej kvapaline. Súčasťou zariadenia sú 2 chladiace moduly, kde sa reguláciou teploty chladiacej kvapaliny nastaví zodpovedajúci režim chladenia. Chladiaca kvapalina bude demi voda (CHK). Okruhy budú uzatvorené a samostatné. Každý modul (spodný aj vrchný) pozostáva z dvojice obehových čerpadiel, z výmenníka tepla, expanznej nádoby, riadiacich, uzatváracích a poistných armatúr, ďalej z meracích členov tlaku, teploty a prietoku. Všetky súčasti sú prepojené potrubiami príslušných dimenzií. Celý modul je umiestnený na vlastnej nosnej oceľovej konštrukcii. CHK bude mať v spodnom module teplotný spád 29/39°C a vo vrchnom module teplotný spád 40/64°C v prietočnom množstve cca 87 m3/h pre každý modul. Hnojivo po prechode chladičom sa ochladí na požadovanú výstupnú teplotu max. 40°C.

Na prepojenie triedičov 27a,b a chladiča E301 sa nainštaluje šikmý zalomený navážací dopravný pás 42a. Zalomením dopravníka sa docieli obídenie hlavného nosníka strešnej konštrukcie. Dopravník ďalej vystúpi nad úroveň strechy a bude pokračovať presypom na krátky šikmý dopravný pás 42b. Tento bude zaústený na úrovni +24 m už v novom objekte 32-19.1 na hlavu chladiča E301.

Ochladené hnojivo vystupujúce z chladiča E301 bude dávkované dávkovacím zariadením výsypky, tzv. oscilomatom na šikmý vynášací dopravný pás 44. Ten prejde cez otvor vo fasáde do existujúceho objektu UGL a bude zaústený do pudrovacieho bubna 45. Pozdĺž navážacieho aj vynášacieho dopravníka budú obslužné lávky, ktoré zároveň budú zabezpečovať prechod z existujúceho do nového objektu. Dopravný pás 44, umietnený pod kontaktným chladičom, dopraví ochladené hnojivo ďalej do pudrovacieho bubna na povrchovú úpravu.

Na zabezpečenie odvodu vlhkosti a kondenzátu bude slúžiť prefukovanie jednotlivých sekcií vzduchom. Celkové množstvo sušeného vzduchu bude cca 6000 m3/h , pretlak 0,01 bar. Vzduch bude nasávaný z okolia (mimo uzavretého priestoru kontaktného chladiča) do sušičky vzduchu. Sušička vzduchu je adsorpčný odvlhčovač, ktorý pomocou vlastného ventilátora tlačí nasávaný atmosférický vzduch cez sorpčný rotor, ktorý odoberá zo vzduchu vlhkosť a tak ho vysušuje. Takto upravovaný vzduch je dopravovaný do jednotlivých sekcií KDCH.

Výduch chladiča odsávaný novým ventilátorom bude zavedený do vstupného potrubia cyklónov 40a,b a následne do sania ventilátora č. 38 pračky Pratt-Daniel (poz. č. 39).

Výhodou výmeny existujúceho fluidného chladiča za kontaktný doskový chladič bude nižšia energetická náročnosť navrhovanej technológie, úspora na množstve chladiacej vody, nebude nutná inštalácia vzduchového ventilátora s veľkým výkonom, ani inštalácia pračky, ktorá by zneškodňovala TZL zo vzduchu. Kontaktný doskový chladič (KDCH) produkuje vďaka odlišnému spôsobu chladenia produktu minimálne emisie. Množstvo odpadového vzduchu z činnosti KDCH je cca 6000 m3/h. Toto množstvo sa bude dať spracovať v pračke Pratt-Daniel (prietok je cca 120 000 m3/h). Vyradením fluidného chladiča z prevádzky sa eliminuje jeden zdroj znečisťovania ovzdušia TZL (miesto vypúšťania č. 1.15.3).

## D) Zoznam surovín, pomocných materiálov a ďalších látok a energií, ktoré sa v prevádzke používajú alebo vyrábajú

***D.1***

***Zoznam základných surovín***

- bez zmeny

***D.2***

***Zoznam pomocných materiálov a ďalších látok, ktoré sa v prevádzke používajú***

- bez zmeny

***D.3***

***Zoznam medziproduktov a výrobkov***

- bez zmeny

***D.4***

***Zoznam energií v prevádzke vyrábaných a používaných (vrátane palív, médií a pohonných hmôt), spotreba vody (pitnej a technologickej)***

* *chladiaca voda (CHV) –* z podnikového potrubného rozvodu

 celková odhadovaná spotreba vody Q = 260 m3/h

 CHV cirkulačná – pracovný pretlak: 400 kPa(g); pracovná teplota: +27°C

 CHV oteplená cirkulačná – pracovný pretlak: 300 kPa(g); pracovná teplota: +40°C

* *para P6 –* z podnikového potrubného rozvodu

 celková odhadovaná spotreba pary Q = 440 kg/h

 prevádzkový pretlak: 600 kPa(g)

 pracovná teplota: +165°C

* *tlakový vzduch –* z vnútroareálového rozvodu v prípade výpadku sorpčného odvlhčovača DehuTech (M+R vzduch)

 celková odhadovaná spotreba vzduchu Q = 2000 m3/h

 pracovný pretlak: 700 kPa(g)

 kvalita vzduchu (rosný bod): -40°C

* *demivoda –* z podnikového potrubného rozvodu; demivoda sa bude používať ako chladiaca kvapalina na chladenie hnojiva v doskovom chladiči; uzatvorené okruhy budú dva; pre jednorazové naplnenie je potrebný objem 2 x 1,5 m3, spolu 3,0 m3

 pracovný pretlak: max. 0,7 MPa(g)

 pracovná teplota: vstupná teplota do KDCH +29°C / výstupná teplota z KDCH +64°C

* *elektrická energia –* z vlastnej NN rozvodne

 celkový nový inštalovaný výkon: 140 kW

* *kondenzát KO6*

prevádzkový pretlak: atm.

pracovná teplota: cca +80°C

## E) Opis miest prevádzky, v ktorých vznikajú emisie a údaje o predpokladaných množstvách a druhoch emisií do jednotlivých zložiek životného prostredia spolu s opisom významných účinkov emisií a ďalších vplyvov na životné prostredie a na zdravie ľudí

***E.1***

***Zoznam zariadení a činností majúcich vplyv na znečisťovanie ovzdušia***

Nainštalovaním kontaktného doskového chladiča namiesto existujúceho fluidného chladiča sa uvedie do súladu množstvo emisií TZL z uzla chladenia hnojív s novou legislatívnou úpravou, ktorých hodnota je v súčasnosti nižšia ako 75 mg/m3.

Od 01.01.2016 budú platiť nové emisné limity pre vypúšťanie TZL do atmosféry pri výrobe hnojív; z doterajšej hodnoty 75 mg/m3 sa zmenia na 50 mg/m3.

Existujúci veľký zdroj znečisťovania ovzdušia č. 1.15.3 - fluidný chladič – sa odstaví z prevádzky.

***E.2***

***Zoznam emisií vypúšťaných do ovzdušia a spôsob ich vypúšťania, resp. zachytávania***

Potrubné trasy odsávania z telesa nového chladiča a z dopravníkov produktu (cca 6000 m3/h odpadového vzduchu) budú zaústené do centrálneho odsávacieho systému suchej časti výroby hnojív do pračky Pratt-Daniel (existujúci objemový prietok vzduchu je cca 120 000 m3/h). Nárast množstva odsávaného vzduchu predstavuje len 5 % a toto navýšené množstvo je pračka Pratt-Daniel schopná spracovať.

Uvedeným riešením nevznikne iný zdroj znečisťovania ovzdušia.

Po realizácii stavby, počas dočasného užívania stavby na skúšobnú prevádzku, prevádzkovateľ zabezpečí vykonanie meraní emisií TZL oprávnenou osobou.

***E.3***

***Zoznam zdrojov znečisťovania odpadových vôd***

bez zmeny

***E.4***

***Zoznam produkovaných odpadových vôd a spôsob ich vypúšťania***

Odpadové vody vznikajú len pri čistení zariadení súvisiacich s chladením hnojiva parným kondenzátom a budú opätovne spracovávané v celom rozsahu v procese výroby hnojív (znečistený kondenzát sa zvedie potrubím do šachty poz. č. 63 a do zbernej nádrže oplachových vôd na UGL; následne sa v prevádzke aj spracuje a opätovne použije vo výrobnom procese).

Vznik znečisteného kondenzátu bude nárazový, množstvo znečisteného kondenzátu bude závisieť od spôsobu vedenia procesu a podmienok prevádzky chladenia.

***E.5***

***Zoznam odpadových vôd s obsahom obzvlášť škodlivých látok vypúšťaných do verejnej kanalizácie alebo recipientu***

bez zmeny

***E.6***

***Odpadové vody prichádzajúce od iných pôvodcov***

bez zmeny

***E.7***

***Charakteristika recipientu (názov, povodie, riečny kilometer, úroveň znečistenia v mieste vypúšťania, prietoky)***

bez zmeny

***E.8***

***Zoznam produkovaných odpadov***

*odpad vznikajúci pri realizácií stavby:*

|  |  |  |  |
| --- | --- | --- | --- |
| **katalógové číslo odpadu** | **názov odpadu** | **predpokladané množstvo odpadu** | **spôsob nakladania** **s odpadom** |
| 17 01 06 N | zmesi alebo oddelené zložky betónu, tehál, obkladačiek, dlaždíc a keramiky obsahujúce NL (tuhé látky s obsahom NO3-, NH4+ - z búrania pre nové prestupy v prevádzke UGL)  | 2,0 m3 | zneškodnenie na skládke odpadov vyhovujúceho typu |
| 17 01 07 O | zmesi betónu, tehál, obkladačiek, dlaždíc a keramiky iné ako uvedené v 17 01 06  | 30 m3 | stavebný odpad bude podrvený a použitý ako prekrývkový materiál |
| 17 05 06 O | výkopová zemina iná ako uvedená v 17 05 05 | 130 m3 | použitie ako prekrývkový materiál na vyrovnanie terénnych nerovností |
| 15 01 01 O  | obaly z papiera a lepenky | 100 kg | zhodnotenie oprávnenou organizáciou |
| 17 04 11 O | káble iné ako uvedené v 17 04 10 | 10 kg | zhodnotenie oprávnenou organizáciou |
| 15 01 10 N | obaly obsahujúce zvyšky NL alebo kontaminované NL (obaly so zvyškami farieb)  | 100 kg | zneškodnenie v spaľovni odpadov Duslo, a.s. Šaľa |
| 20 03 01 O | zmesový komunálny odpad | 500 kg | zneškodnenie v spaľovni odpadov Duslo, a.s. Šaľa |

* dodávateľ stavby bude držiteľom odpadu a je povinný splniť legislatívne požiadavky na držiteľa odpadu podľa § 19 ods. 1 písm. f) zákona č. 223/2001 Z.z.
* dodávateľ stavby zabezpečí prepravu, zhodnotenie alebo zneškodnenie odpadov u spoločnosti oprávnenej na podnikanie v oblasti nakladania s odpadmi, a ktorá má platné povolenia a súhlasy v zmysle legislatívy na nakladanie s odpadmi

*odpad vznikajúci pri prevádzkovaní strojov a technologického zariadenia:*

|  |  |  |  |
| --- | --- | --- | --- |
| **katalógové číslo odpadu** | **názov odpadu** | **predpokladané množstvo odpadu** | **spôsob nakladania** **s odpadom** |
| 13 02 06 N | syntetické motorové, prevodové a mazacie oleje  | 10 kg/rok | zhromažďujú sa v zásobníku odpadových olejov v objekte UGL a odovzdávajú sa na zhodnotenie oprávnenej organizácii |
| 20 03 01 O | zmesový komunálny odpad | 100 kg/rok | zhromažďuje sa v kontajneri na spáliteľný odpad a zneškodní sa v spaľovni odpadov Duslo, a.s. Šaľa |
| 17 01 06 N | zmesi alebo oddelené zložky betónu, tehál, obkladačiek, dlaždíc a keramiky obsahujúce NL (tuhé látky s obsahom NO3-, NH4+)  | 100 kg/rok | zhromažďuje sa v kontajneri na nespáliteľný odpad a zneškodní sa na skládke odpadov vyhovujúceho typu |
| 17 06 03 N  | iné izolačné materiály pozostávajúce z NL alebo obsahujúce NL (tuhé látky s obsahom NO3-, NH4+)  | 100 kg/rok | zhromažďuje sa v kontajneri na nespáliteľný odpad a zneškodní sa na skládke odpadov vyhovujúceho typu |
| 17 04 05 O | železo a oceľ | 500 kg | zhodnotenie oprávnenou organizáciou |
| 15 01 01 O | obaly z papiera a lepenky | 100 kg | zhodnotenie oprávnenou organizáciou |

***E.9***

***Úroveň znečistenia pôdy a podzemných vôd a možné riziká***

žiadne

***E.10***

***Prehľad iných emisií do životného prostredia (hluk, vibrácie, žiarenie atď.)***

bez zmeny

## F) Opis miesta prevádzky a charakteristika stavu životného prostredia v tomto mieste

***F.1***

***Opis miesta a okolia prevádzky***

bez zmeny

***F.2***

***Klimatické podmienky a kvalita ovzdušia***

bez zmeny

***F.3***

***Charakteristika stavu životného prostredia v danej lokalite***

bez zmeny

***F.4***

***Chránené a citlivé oblasti, ochranné pásma***

bez zmeny

***F.5***

***Staré záťaže na území prevádzky a v jej okolí a plánované nápravné opatrenia***

## bez zmeny

## G) Opis a charakteristika používanej alebo navrhovanej technológie a ďalších techník na predchádzanie vzniku emisií, a ak to nie je možné, na obmedzenie emisií.

***G.1***

***Stručný popis technológie a jej kritických miest z hľadiska jej možných vplyvov na životné prostredie***

bez zmeny

***G.2***

***Používané technológie a techniky na predchádzanie vzniku emisií a obmedzenie emisií***

* inštalácia nového typu chladiča (kontaktného doskového chladiča) a vyradenie z prevádzky existujúceho fluidného chladiča, čím sa dosiahne minimalizácia množstva emisií TZL

***G.3***

***Navrhované technológie a techniky na predchádzanie vzniku emisií a obmedzenie emisií***

bez zmeny

***G.4***

***Nakladanie so zachytenými emisiami alebo produkovaným zostatkovým znečistením***

## bez zmeny

## H) Opis a charakteristika používaných alebo navrhovaných opatrení na predchádzanie vzniku odpadov a na prednostné zhodnocovanie odpadov vznikajúcich v prevádzke

***H.1***

***Používané opatrenia na predchádzanie vzniku odpadov, na zhodnocovanie alebo zneškodňovanie odpadov***

bez zmeny

***H.2***

***Navrhované opatrenia na predchádzanie vzniku odpadov, na zhodnocovanie alebo zneškodňovanie odpadov***

bez zmeny

## I) Opis a charakteristika používaných alebo pripravovaných opatrení a technických zariadení na monitorovanie prevádzky a emisií do životného prostredia

***I.1***

***Popis systému monitorovania, resp. merania emisií do životného prostredia***

bez zmeny

***I.2***

***Pripravované opatrenia na zlepšenie systému monitorovania emisií***

bez zmeny

## J) Rozbor porovnania prevádzky s najlepšou dostupnou technikou

***J.1***

***Komplexné parametre pre najlepšiu dostupnú techniku (t.j. spotreby surovín, energií, emisie atď.) s uvedením ich zdroja***

–––––

***J.2***

***Porovnanie parametrov povoľovanej prevádzky s parametrami najlepšej dostupnej techniky***

------

***J.3***

***Návrh na dosiahnutie parametrov najlepšej dostupnej techniky***

––––

## K) Opis a charakteristika ďalších pripravovaných opatrení v prevádzke, najmä opatrení na hospodárne využívanie energií, na predchádzanie haváriám a na obmedzovanie ich prípadných následkov

***K.1***

***Opatrenia na úsporu a zlepšenie využitia surovín vrátane vody, pomocných materiálov a ďalších látok***

bez zmeny

***K.2***

***Opatrenia na hospodárne využitie energie***

bez zmeny

***K.3***

***Opatrenia na predchádzanie haváriám a obmedzovanie ich prípadných následkov – pripravované alebo uvažované zmeny a zlepšenia voči súčasnému stavu.***

bez zmeny

***K.4***

***Opatrenia na vylúčenie rizík znečistenia životného prostredia a ohrozovania zdravia ľudí po skončení činnosti prevádzky (napr. vykonávanými aktivitami ako búracie práce, sanácia, prestavba na iný účel)***

bez zmeny

***K.5***

***Opatrenia systému environmentálneho manažmentu***

Certifikačný a recertifikačný audit

V dňoch 08.10. 2014 – 10.10.2014 sa v spoločnosti uskutočnil dozorný audit č. 1 pre oblasť QMS podľa štandardu ISO 9001, oblasť SEM podľa štandardu ISO 14001 a oblasť BS podľa štandardu OHSAS 18001.

***K.6***

***Vecný a časový plán zmien, ktoré vyvolajú alebo môžu vyvolať vydanie nového integrovaného povolenia***

bez zmeny

***K.7***

***Zoznam ďalších významných dokladov vzťahujúcich sa na ochranu životného prostredia (environmentálna politika, prehlásenie EMAS, udelenie známky Environmentálne vhodný výrobok)***

## certifikát ISO 14001:2004, č. E-0163/13, zo dňa 21.11.2013

* certifikát ISO 9001:2008, č. Q-0363/13, zo dňa 21.11.2013
* certifikát OHSAS 18001:2007, č. S-0126/13, zo dňa 21.11.2013

## L) Opis ďalších hlavných alternatív navrhovaného riešenia prevádzky, ak boli vypracované a ktoré prevádzkovateľ akceptuje

## Neboli navrhované ďalšie alternatívy prevádzky.

## M) Návrh podmienok povolenia

***M.1***

***Návrh opatrení a inštalácie nových technických zariadení na ochranu ovzdušia, vody a pôdy v prevádzke***

Inštaláciou kontaktného doskového chladiča sa dosiahne nižšia energetická náročnosť technológie chladenia hnojív, úspora na množstve chladiacej vody, nebude nutná inštalácia vzduchového ventilátora s veľkým výkonom, ani inštalácia pračky, ktorá by zneškodňovala TZL zo vzduchu. Kontaktný doskový chladič (KDCH) produkuje vďaka odlišnému spôsobu chladenia produktu minimálne emisie. Množstvo odpadového vzduchu z činnosti KDCH je cca 6000 m3/h. Toto množstvo sa bude dať spracovať v pračke Pratt-Daniel (prietok je cca 120 000 m3/h). Vyradením fluidného chladiča z prevádzky sa eliminuje jeden zdroj znečisťovania ovzdušia TZL (miesto vypúšťania č. 1.15.3).

***M.2***

***Určenie emisných limitov a zdôvodnenie ich úrovne***

Nainštalovaním kontaktného doskového chladiča namiesto existujúceho fluidného chladiča sa uvedie do súladu množstvo emisií TZL z uzla chladenia hnojív s novou legislatívnou úpravou, t.j. zabezpečí sa dodržiavanie nového emisného limitu pre TZL z výroby hnojív 50 mg/m3, platného od 01.01.2016.

Existujúci veľký zdroj znečisťovania ovzdušia č. 1.15.3 - fluidný chladič – sa odstaví z prevádzky.

***M.3***

***Opatrenia na prevenciu znečisťovania použitím najlepších dostupných techník***

-------

***M.4***

***Opatrenia na zamedzenie vzniku odpadov, prípadne ich zhodnotenie alebo zneškodnenie***

bez zmeny

***M.5***

***Podmienky hospodárenia s energiami***

bez zmeny

***M.6***

***Opatrenia na predchádzanie haváriám a obmedzovanie ich následkov***

bez zmeny

***M.7***

***Opatrenia na minimalizáciu diaľkového znečisťovania a cezhraničného vplyvu znečisťovania***

bez zmeny

***M.8***

***Opatrenia na obmedzenie vysokého stupňa celkového znečistenia v mieste prevádzky***

bez zmeny

***M.9***

***Požiadavky na spôsob a metódy monitorovania a údaje, ktoré je potrebné evidovať a poskytovať do informačného systému***

bez zmeny

***M.10***

***Požiadavky na skúšobnú prevádzku a opatrenia pre prípad zlyhania činnosti v prevádzke***

Po ukončení stavebných a montážnych prác budú vykonané individuálne a komplexné skúšky. Na vyhradených technických zariadeniach v zmysle vyhl. MPSVaR č. 508/2009 Z.z. budú vykonané východiskové revízie.

Po vykonaní individuálnych a komplexných skúšok bude nasledovať skúšobná prevádzka po dobu 12 mesiacov. Skúšobná prevádzka začne po zavedení predpísaných médií a energií do technologických zariadení. Zariadenie musí pracovať v skutočných prevádzkových podmienkach, aby bolo možné odstrániť prípadné chyby, ktoré nebolo možné identifikovať v statickom stave. Počas skúšobnej prevádzky bude vykonané preverenie spoľahlivosti zariadení, overovanie ich funkčnosti, reálne dopady na životné prostredie.

## N) Označenie účastníkov konania, ktorí sú prevádzkovateľovi známi, prípadne cudzí dotknutý orgán, ak jestvujúca povoľovaná prevádzka má alebo nová prevádzka môže mať cezhraničný vplyv

**1. Účastníci konania:**

**Prevádzkovateľ, vlastník pozemku:**

Duslo, a.s. Šaľa

**Adresa:**

Duslo, a.s.

Administratívna budova, ev. č. 1236

927 03 Šaľa

**Kontaktná osoba:**

Ing. Jozef Mako, vedúci odboru ŽP a ochrany zdravia

**Telefónny kontakt:**

031 / 775 4328

**Obec, v ktorej je povoľovaná prevádzka umiestnená:**

Spoločný obecný úrad Močenok

PaedDr. Roman Urbánik

starosta obce

Sv. Gorazda 629/82

951 31 Močenok

**2. Dotknuté orgány:**

Okresný úrad v Šali, Odbor starostlivosti o ŽP, Hlavná 2/1, 927 01 Šaľa

* štátna správa ochrany ovzdušia
* štátna správa v odpadovom hospodárstve
* štátna správa ochrany prírody a krajiny
* štátna správa prevencie závažných priemyselných havárií

Obec Močenok, stavebný úrad, Sv. Gorazda 629/82, 951 31 Močenok

Okresný úrad v Šali, Odbor krízového riadenia, Hlavná 2/1, 927 01 Šaľa

Okresné riaditeľstvo Hasičského a záchranného zboru v Nitre, Dolnočermánska 64, 949 11 Nitra

Technická inšpekcia, a.s., Pracovisko Nitra, Mostná 66, 949 01 Nitra

O) **Stručné zhrnutie údajov a informácií uvedených v predchádzajúcich bodoch všeobecne zrozumiteľným spôsobom na účely zverejnenia**

**Prevádzkovateľ:** Duslo, a.s. Šaľa

**Adresa prevádzkovateľa:**

Duslo, a.s.

Administratívna budova, ev. č. 1236

927 03 Šaľa

**Typ žiadosti:** zmena vydaného integrovaného povolenia

**Názov prevádzky:** UGL, DAM, DAMMAG, AdBlue

**Umiestnenie prevádzky:** Areál Duslo, a.s.Kraj: Nitriansky, Okres: Šaľa**,** Katastrálne územie: Močenok

**Povoľovaná činnosť podľa prílohy č. 1 zákona č. 39/2013 Z.z. o IPKZ a súvisiace činnosti:**

4.3 Výroba hnojív založených na báze fosforu, dusíka alebo draslíka – jednoduché alebo zložené hnojivá

Granulované hnojivá vyrobené v prevádzke UGL (obj. 32-19) sa v súčasnosti chladia vzduchom vo fluidnom chladiči. Vzduch je nasávaný ventilátorom z okolia a po prechode fluidným chladičom je odfukovaný do atmosféry. Obsahuje prašný podiel z chladenia hnojív.

Priemerné hodnoty z nameraných emisií TZL v tomto vzduchu sú pod hodnotou emisného limitu pre TZL v odpadovom plyne, t.j. menej ako 75 mg/m3. Avšak od 01.01.2016 budú platiť prísnejšie emisné limity pre vypúšťanie TZL do atmosféry pri výrobe hnojív, t.j. 50 mg/m3. Okrem toho je v súčasnosti najmä v letných mesiacoch problematické, dosiahnuť teplotu vychladeného hnojiva na úroveň max. +40°C.

Preto cieľom stavby „Riešenie emisií z fluidného chladiča na UGL“ je vytvoriť taký prevádzkový stav, že budú dodržané nové emisné limity TZL, a zároveň bude zabezpečené dostatočne intenzívne chladenie hnojív tak, aby nebola prekračovaná maximálna teplota +40°C. Doterajší spôsob chladenia hnojiva sa nahradí novým, ktorý bude tvoriť kontaktný doskový chladič (poz. č. E301) s 2 chladiacimi modulmi, kde sa reguláciou teploty chladiacej kvapaliny nastaví zodpovedajúci režim chladenia.

**Popis lokality realizácie výroby:**

Stavba bude umiestnená v bloku 32, v existujúcom objekte č. 32-19 *Výrobňa UGL*, ktorý sa nachádza približne v strede oplotenej časti územia areálu Duslo, vpravo od cesty 1-1 (v smere od hlavnej brány). Vedľa objektu 32-19 bude vybudovaný nový objekt 32-19.1 *Výroba UGL – chladenie hnojív*, jednotlivé technologické uzly výroby granulovaných hnojív (okrem chladenia) zostanú v objekte 32-19.

**Stručný popis prevádzky** (súvisiaci s výmenou fluidného chladiča)**:**

Univerzálna granulačná linka (UGL) slúži na výrobu jedno- a viaczložkových priemyselných hnojív, a to kombinovaných hnojív typu N-P-K resp. N-P, liadku amónneho LAD a dusíkato-síranového hnojiva DASA a DASAMAG. Výroba pozostáva z nasledovných technologických uzlov:

* zmiešavanie surovín
* granulácia (príprava vlhkého granulátu)
* sušenie vlhkého granulátu
* triedenie
* drvenie
* chladenie
* povrchová úprava

Predmetom riešenia je technologický uzol chladenia hnojív. Granulované hnojivá sa v súčasnosti chladia vzduchom vo fluidnom chladiči. Vzduch je nasávaný ventilátorom z okolia a po prechode fluidným chladičom je odfukovaný do atmosféry. Obsahuje prašný podiel z chladenia hnojív. Hnojivo vystupujúce z triedičov 27a,b má teplotu v rozmedzí +80°C až +110°C v závislosti od typu hnojiva a vonkajších podmienok. Požadovaná teplota hnojiva pred finálnou povrchovou úpravou a expedovaním je max. +40°C.

Zámerom je namiesto existujúceho fluidného chladiča 43 inštalovať kontaktný doskový chladič (KDCH) (nové poz. č. E301). Jeho projektovaná kapacita je 70 000 kg/h. Chladenie hnojiva v ňom prebieha na princípe protiprúdneho výmenníka tepla. Tvoria ho vstupná násypka, 4 samostatné sekcie s teplovýmennými doskami a výsypka. Zhora dolu padá hnojivo, postupne prechádza jednotlivými sekciami a ochladzuje sa tak, že tepelná kapacita hnojiva sa postupne odovzdáva chladiacej kvapaline. Súčasťou zariadenia sú 2 chladiace moduly, kde sa reguláciou teploty chladiacej kvapaliny nastaví zodpovedajúci režim chladenia. Chladiaca kvapalina bude demi voda (CHK). Okruhy budú uzatvorené a samostatné. Každý modul (spodný aj vrchný) pozostáva z dvojice obehových čerpadiel, z výmenníka tepla, expanznej nádoby, riadiacich, uzatváracích a poistných armatúr, ďalej z meracích členov tlaku, teploty a prietoku. Všetky súčasti sú prepojené potrubiami príslušných dimenzií. Celý modul je umiestnený na vlastnej nosnej oceľovej konštrukcii. CHK bude mať v spodnom module teplotný spád 29/39°C a vo vrchnom module teplotný spád 40/64°C v prietočnom množstve cca 87 m3/h pre každý modul. Hnojivo po prechode chladičom sa ochladí na požadovanú výstupnú teplotu max. 40°C.

Výhodou výmeny existujúceho fluidného chladiča za kontaktný doskový chladič bude nižšia energetická náročnosť navrhovanej technológie, úspora na množstve chladiacej vody, nebude nutná inštalácia vzduchového ventilátora s veľkým výkonom, ani inštalácia pračky, ktorá by zneškodňovala TZL zo vzduchu. Kontaktný doskový chladič (KDCH) produkuje vďaka odlišnému spôsobu chladenia produktu minimálne emisie. Množstvo odpadového vzduchu z činnosti KDCH je cca 6000 m3/h. Toto množstvo sa bude dať spracovať v pračke Pratt-Daniel (prietok je cca 120 000 m3/h). Vyradením fluidného chladiča z prevádzky sa eliminuje jeden zdroj znečisťovania ovzdušia TZL (miesto vypúšťania č. 1.15.3).

## Zdroje znečisťovania a vplyvy na životné prostredie a zdravie ľudí:

- sú rovnaké ako pri už existujúcej výrobe granulovaných hnojív typu NPK

*Emisie do ovzdušia:*

- nezmenené

Nainštalovaním kontaktného doskového chladiča namiesto existujúceho fluidného chladiča sa uvedie do súladu množstvo emisií TZL z uzla chladenia hnojív s novou legislatívnou úpravou, ktorých hodnota je v súčasnosti nižšia ako 75 mg/m3.

Od 01.01.2016 budú platiť nové emisné limity pre vypúšťanie TZL do atmosféry pri výrobe hnojív; z doterajšej hodnoty 75 mg/m3 sa zmenia na 50 mg/m3.

Existujúci veľký zdroj znečisťovania ovzdušia č. 1.15.3 - fluidný chladič – sa odstaví z prevádzky.

Potrubné trasy odsávania z telesa nového chladiča a z dopravníkov produktu (cca 6000 m3/h odpadového vzduchu) budú zaústené do centrálneho odsávacieho systému suchej časti výroby hnojív do pračky Pratt-Daniel (existujúci objemový prietok vzduchu je cca 120 000 m3/h). Nárast množstva odsávaného vzduchu predstavuje len 5 % a toto navýšené množstvo je pračka Pratt-Daniel schopná spracovať.

Uvedeným riešením nevznikne iný zdroj znečisťovania ovzdušia.

*Odpady:*

- nezmenené

Počas realizácie stavby:

* dodávateľ stavby bude držiteľom odpadu a je povinný splniť legislatívne požiadavky na držiteľa odpadu podľa § 19 ods. 1 písm. f) zákona č. 223/2001 Z.z.
* dodávateľ stavby zabezpečí prepravu, zhodnotenie alebo zneškodnenie odpadov u spoločnosti oprávnenej na podnikanie v oblasti nakladania s odpadmi, a ktorá má platné povolenia a súhlasy v zmysle legislatívy na nakladanie s odpadmi

*Odpadové vody:*

- nezmenené

Odpadové vody vznikajú len pri čistení zariadení súvisiacich s chladením hnojiva parným kondenzátom a budú opätovne spracovávané v celom rozsahu v procese výroby hnojív.

*Ochrana proti hluku:*

- nezmenené

## Prehlásenie

Týmto prehlasujem, že som vypracoval žiadosť o vydanie povolenia / zmenu povolenia.

Potvrdzujem, že informácie uvedené v tejto žiadosti sú pravdivé, správne a kompletné.

**Podpísaný:** **Dátum :** 15.04.2015

*(zástupca organizácie)*

**Vypísať meno podpisujúceho**: Ing. Jozef Mako

**Pozícia v organizácii:** vedúci odboru ŽP a ochrany zdravia

|  |
| --- |
| *Pečiatka alebo pečať podniku:* |

**Prílohy**

## Údaje identifikujúce prevádzkovateľa

Prílohy:

* Výpis z obchodného registra – **príloha č.1**
* Doklad o zaplatení správneho poplatku – **príloha č. 2** (len vo výtlačku pre SIŽP)

## Údaje o prevádzke a jej umiestnení

Prílohy:

* Výpis z listu vlastníctva– čiastočný (katastrálne územie Močenok) – **príloha č. 3**
* Kópia katastrálnej mapy (katastrálne územie Močenok) – **príloha č. 4**
* Žiadosť o stavebné povolenie – **príloha č. 5** (len vo výtlačku pre SIŽP)

**Ďalšie prílohy**

* stanovisko Okresného riaditeľstva Hasičského a záchranného zboru v Nitre – **príloha č. 6**
* odborné stanovisko Technickej inšpekcie v Nitre – **príloha č. 7**
* vyjadrenie OÚ Šaľa – Odboru krízového riadenia – **príloha č. 8**
* záväzné stanovisko obce Močenok k PD podľa § 4 ods. 3 písm. d) zákona č. 369/1990 Zb. o obecnom zriadení– **príloha č. 9**
* záväzné stanovisko obce Močenok k PD podľa § 120 stavebného zákona – **príloha č. 10**
* Projektová dokumentácia pre vydanie stavebného povolenia – „Riešenie emisií z FCH na UGL“, vypracovaná EXPRO, s.r.o. Šaľa, pod číslom projektu: 2247/14/14/EXPRO, dátum: 12/2014